አደራ

ትዕይንት 1
ኢየሱስ ክርስቶስ (ወ፡33) ከሶስት ደቀ መዛሙርት ጴጥሮስ (ወ፡ 32) ያዕቆብ (ወ፡ 33) እና ዮሐንስ (ወ፡18) ጋር ይመጣል። ከእነርሱም ጋር መግደላዊት ማርያም (ሴ፡ 20) እና ማርያም (ሴ፡ 22) አብረው ይመጣሉ።
ኢየሱስ
ሰማይና ምድር ያልፋሉ፥ ቃሌ ግን አያልፍም። የኖኅ ዘመን እንደ ነበረ የሰው ልጅ መምጣት እንዲሁ ይሆናልና። ምሳሌውንም ከበለስ ተማሩ፤ ጫፍዋ ሲለሰልስ ቅጠልዋም ሲያቈጠቍጥ፥ ያን ጊዜ በጋ እንደ ቀረበ ታውቃላችሁ፤ እንዲሁ እናንተ ደግሞ ይህን ሁሉ ስታዩ በደጅ እንደ ቀረበ እወቁ።
ጴጥሮስ
ጌታ ሆይ ይህ መቼ ይሆናል? የመምጫህ ጊዜ መች ይሆናል? እባክህ ንገረን እኛም ተዘጋጅተን ለመጠበቅ እንፈልጋለንና።
ኢየሱስ
ጌታችሁ በምን ሰዓት እንዲመጣ አታውቁምና እንግዲህ ንቁ። ያን ግን እወቁ፤ ባለቤት ከሌሊቱ በየትኛው ክፍል ሌባ እንዲመጣ ቢያውቅ ኖሮ፥ በነቃ ቤቱም ሊቈፈር ባልተወም ነበር።
ዮሐንስ
ጌታ ሆይ እኛም መምጫህን ብናውቅ ተዘጋጅተን እንጠብቅህ ነበረ። ስለዚህ ስትመጣ እንድንዘጋጅ መች እንደምትመጣ እባክህ ንገረን።
ኢየሱስ
ጥሩ አሁን እኔ ለእናንተ አንድ ምሣሌ ልንግራችሁ…
ቀስ በቀስ ይህንን እያወሩ ወደ መጋረጃው ሥር ይገባል…
ኢየሱስ
ምሳሌውም ይህ ነው፡- የጌታችሁ መምጫ የሚመስለው እንዲህ ነው። በዚያን ጊዜ መንግሥተ ሰማያት መብራታቸውን ይዘው ሙሽራውን ሊቀበሉ የወጡ አሥር ቆነጃጅትን ትመስላለች።
በዚህ ጊዜ ሙሉ በሙሉ ወደ ውስጥ ይገባሉ።
ኢየሱስ (ከመ.ጀ)
ከእነርሱም አምስቱ ሰነፎች አምስቱም ልባሞች ነበሩ። …
ከውጭ አስሩ ቆነጃጅቶች በእጃቸው ሻማ ይዘው ይገባሉ ገብተውም ወንበር ተዘጋጅተው ይቀመጣሉ
ኢየሱስ (ከመ.ጀ)
ሰነፎቹ መብራታቸውን ይዘው ከእነርሱ ጋር ዘይት አልያዙምና።
ሰነፎቹ መተኛት ይጀምራሉ…
ኢየሱስ (ከመ.ጀ)
ሙሽራውም በዘገየ ጊዜ ሁሉ እንቅልፍ እንቅልፍ አላቸውና ተኙ።
አምስቱ ሰነፎቹ በሙሉ ተኝተው መብራታቸውም መጥፋት ይጀምራል።
ኢየሱስ (ከመ.ጀ)
እኩል ሌሊትም ሲሆን፦ እነሆ፥ ሙሽራው ይመጣል፥ ትቀበሉት ዘንድ ውጡ የሚል ውካታ ሆነ።
ከውጭ አዋጅ ነጋሪው ጥሩንባ እየፋ በኋላይኛው በር ይመጣል ከመድረክ ጀርባ አስፈሪ ድምጽ ይለቀቃል…
ጎበዝ 1
ተነሱ ሙሽራው እየመጣ ነው። እንውጣ … እንቀበለው
ሁሉም ጎበዞች ተነስተው ሲወጡ ሰነፎቹ ከእንቅልፋቸው መንቃት ይጀምራሉ… ከተነሱም በኋላ …
ሰነፍ 1
የእኔ ብርሃን ዘይቱ አልቋል … እህቴ ታበድርኝ?
ጎበዝ 2
ለእኔ የሚበቃ ብቻ ነው ያለኝ ለአንቺ ካበደርኩ የትም አያደረሰንም። ስለዚህ ወደ ከተማ ሩጭ ከዚያ ገዝተሸ ነይ።
ሰነፍ 2፣ 3
የእኔም አልቋል … የእኔም አልቋል …
ጎበዝ 1
ምናልባት ለእኛና ለእናንተ ባይበቃስ፤ ይልቅስ ወደሚሸጡት ሄዳችሁ ለራሳችሁ ግዙ።
ጎበዝ 3
እንግዲህ ሁላችሁም ሂዱና ከከተማው ገዝታችሁ ኑ … ብባካፍልላችሁ ለእኛም ለእናንተም አይበቃም።
ሁሉም የያዙትን ይዘው ሮጠው ይወጣሉ … ከመድረክ ጀርባ አስፈሪው ድምጽ ይቀጥልና ከዚያም ሰላማዊ ድምጽ መሠማት ሲጀምር ከውጭ ሙሽራው ኢየሱስ ከደቀ መዛሙርቱ ጋር ይመጣል ከጎበዞችም ጋር ተቀምጦ እያሉ ከውጭ ሰነፎቹ መብራታቸውን አብርተው ይመጣሉ … በሩም ተዘግቶ ሲያገኙ እያንኳኩ …
ሰነፍ 1
ጌታ ሆይ
ሰነፍ 2
ጌታ ሆይ
ሰነፍ 3
ጌታ ሆይ
ሰነፍ (ሁሉም)
ክፈትልን
ኢየሱስ
እውነት እላችኋለሁ፥ አላውቃችሁም። ጊዜው አልፎ በሩም ተዘግቷልና አንደ ከተዘጋ በኋላ አይከፈትላችሁም።
ከዚያም ኢየሱስ በመጋረጃው ሥር ወደ ውስጥ ይገባል ሁሉም ተከትሎ ሲገቡ…
ኢየሱስ (ከመ.ጀ)
እንደዚያ እንዳይሆን በደጅም እንዳትቀሩ ጌታችሁም በሚመጣበት ጊዜ ከእርሱ ጋር ወደ ክብሩ ትገቡ ዘንድ ተዘጋጅታችሁ ጠብቁ።
ያዕቆብ (ከመ.ጀ)
ጌታ ሆይ ሌላም ምሳሌ እስቲ ንገርልን። በምሳሌ ስታስተምር ደስ ይላል።
ኢየሱስ (ከመ.ጀ)
እሽ ሌላም ምሳሌ ልንገራችሁ። ይህም ደግሞ የሚያተኩረው አንድ ሀብታም ሌላ አገር ሊሄድ ስለተነሳ ሰው ነው። የጌታችሁ መምጫ ሌላ ደግሞ ወደ ሌላ አገር ሊሄድ ሲነሳ በቤቱ ለሚያገለግሉ አገልጋዮች አደራ ሰጥቶ የሄደውን ጌታ ይመስላል።
ከውጭ ባለ ሀብቱም ይመጣል ሶስት አገልጋዮችም አብረው ይመጣል።
ኢየሱስ (ከመ.ጀ)
ባለሀብቱም ለእያንዳንዱ እንደ ዓቅሙ፥ አደራ ሰጣቸው።
ባለሀብቱ ከተቀመጠበት ይነሳና
ባለሀብቱ
እኔ ወደ ሌላ አገር እሄዳለሁ ግን ለምን ያህል ጊዜ እንደሚቆይ አላውቅም ግን እኔ እስኪመለስ ድረስ አደራ ሰጥቼ ነው የሚሄደው።
ብሎ ለእያንዳንዱ ብር እየቆጠረ መስጠት ይጀምራል።
ኢየሱስ (ከመ.ጀ)
ለአንዱ አምስት መክሊት ለአንዱ ሁለት መክሊት ለአንዱም አንድ መክሊት ሰጠና ወደ ሌላ አገር ወዲያው ሄደ።
ከዚያም ወጥቶ ይሄዳል። እነሱም ገንዘባቸውን ወስዶ አንደኛው በቀኝ በኩል ይወጣል ሁለተኛውም በግራ በኩል ይወጣል ሶስተኛው ግን በመድረኩ ላይ ሆኖ ዘወር ዘወር ብሎ ሰዎችን እየተከታተለ የሚያየው ማንም አለመኖሩን ሲያረጋገጥ በግርግዳው ሥር ቆፍሮ ብሩን ይቀብራል።
ኢየሱስ (ከመ.ጀ)
አምስት መክሊትም የተቀበለው ባሪያ ሄዶ ነገደበት ሌላም አምስት መክሊትን አተረፈ፤ እንዲሁም ሁለት መክሊት የተቀበለው ሄደና ነግዶ ሌላ ሁለት መክሊትን አተረፈ። አንድ የተቀበለው ግን ሄዶ ምድርን ቈፈረና የጌታውን ገንዘብ በዚያ ቀበረ።
ሶስተኛውም ወጥቶ ይሄዳል።
ኢየሱስ (ከመ.ጀ)
ከብዙ ዘመንም በኋላ የእነዚያ ባሮች ጌታ መጣና ወደ ራሱ ጠራቸው። ጌታቸውም በሰጣቸው ገንዘብ ምን እንዳደረጉ ተቆጣጠራቸው። የሥራቸውንም ሪፖርት መስማት ሲጀምር፡-
ከውጭ ባለሀብቱ ይመጣል ገብቶም ከተቀመጠ በኋላ ባሪያዎቹም አንደኛው ቀድሞ ይመጣል
ባለሀብት
አንተ በሰጠሁት መክሊት ታምነህበታልን?
አንደኛውም ዝግ ብሎ በምልክት ሲገልጽ
ባለሀብት
እስቲ በገንዘቤም ምን ምን እንዳደረክ እስቲ ንገርልኝ።
አንደኛው
አው ጌታዬ! ጌታ ሆይ፥ አምስት መክሊት ሰጥተኸኝ ነበር፤ እነሆ፥ ይኸው ነግጀበት ሌላ አምስት መክሊት አተረፍሁበት።
ብሎ ገንዘቡን ቆጥሮ ሲሰጥ ባለሀብቱ ወስዶ ያይና መልሶ ይሰጠዋል …
ባለሀብት
መልካም፥ አንተ በጎ ታማኝም ባሪያ፤ በጥቂቱ ታምነሃል፥ በብዙ እሾምሃለሁ፤ ወደ ጌታህ ደስታ ግባ።
ከውጭ ሁለተኛውም ይመጣል። በጌታው ፊት ይቆምና
ባለሀብቱ
እስቲ በገንዘቤም ምን ምን እንዳደረክ እስቲ ንገርልኝ። በሰጠሁልህ ገንዘብ ታምነህ እንደሆንክ ሪፖርትህን ልስማው።
ሁለተኛው
ጌታ ሆይ! አንተ ሁለት መክሊት ሰጥተኸኝ ነበር። በሁለቱም ላይ ነግጀበት ሌላ ሁለት መክሊት አትርፈልሃለሁና ይኸው…
ለባለሀብቱ ሲሰጠው ይቆጥርና ለእሱ መልሶ ይሰጥና
ባለሀብቱ
አንተ በጎ፥ ታማኝም ባሪያ፤ በጥቂቱ ታምነሃል፥ ስለዚህም በብዙ እሾምሃለሁ፥ ወደ ጌታህ ደስታ ግባ።
ከውጭ ሶስተኛው ይመጣል ከቀበረበት ቦታ ገንዘቡን ቆፍሮ አውጥቶ በጌታው ፊት ሲቆም …
ባለሀብቱ
አንተም ነግደህ በገንዘቤ አትርፈሃል አይደል?
ሶስተኛውም እየተንቀጠቀጠ …
ሶስተኛው
ጌታ ሆይ፥ ካልዘራህባት የምታጭድ ካልበተንህባትም የምትሰበስብ ጨካኝ ሰው መሆንህን አውቃለሁ፤ ፈራሁም ሄጄም መክሊትህን በምድር ቀበርሁት፤ እነሆ፥ መክሊትህ
ባለሀብቱ
አንተ ክፉና ሃኬተኛ ባሪያ፥ ካልዘራሁባት እንዳጭድ ካልበተንሁባትም እንድሰበስብ ታውቃለህን? ይህንን ብታውቅ ኖሮ በእውነትም ታማኝ ብትሆን ኖሮ ይህንን አታደርግም ነበር። ይልቁኑ ገንዘቤን ለለዋጮች አደራ ልትሰጠው በተገባህ ነበር፥ እኔም መጥቼ ያለኝን ከትርፉ ጋር እወስደው ነበር።
በኃይለኛ ቁጣ
ባለሀብቱ (የቀጠለ)
ስለዚህ መክሊቱን ውሰዱበት አሥር መክሊትም ላለው ስጡት፤ ላለው ሁሉ ይሰጠዋልና ይበዛለትማል፤ ከሌለው ግን ያው ያለው እንኳ ይወሰድበታል።
ሃከተኛው ባሪያ እያዘነ ሲወጣ ሌሎቹ በመጋረጃው ሥር ወደ ውስጥ ይገባል።
ኢየሱስ (ከመ.ጀ)
የማይጠቅመውንም ባሪያ በውጭ ወዳለው ጨለማ አውጡት፤ በዚያ ልቅሶና ጥርስ ማፋጨት ይሆናል። የሰው ልጅ በክብሩ በሚመጣበት ጊዜ ከእርሱም ጋር ቅዱሳን መላእክቱ ሁሉ፥ በዚያን ጊዜ በክብሩ ዙፋን ይቀመጣል፤
ጴጥሮስ (ከመ.ጀ)
ጌታ ሆይ የምትለው አልገባኝም። ብታብራራ።
ከውጭ ኢየሱስ ከደቀ መዛሙርቱ ጋር አብሮ ይመጣል። ሁሉም ገብቶ ሲቀመጡ …
ኢየሱስ
እንግዲህ ስሙ እኔ አሁን ወደ አባቴ እሄዳለሁ። ተመልሼም እመጣለሁ። እስኪመጣ ድረስ ይኸው የወንጌሉን እሳት በምድር ሁሉ ላይ እንድታቀጣጥሉ አደራዬን ይኸውላችሁ!
ብሎ ሻማ ሰጥቶ ወጥቶ ይሄዳል…
ከዚያም ኳየር ይገባል መዝሙሩን መዘመር ይጀምራሉ
ኳየር
ለውጥን እንሻለን ወንድሜ ተለወጥ
ለውጥን እንሻለን እህቴ ተለወጭ
ለውጥን እንሻለን ወጣቱ ተለወጥ
 የሥጋውን ሃሳብ ማድረግን ትተህ
 ስሜትህን ከማገልገል ወጥተህ
 ወደ እውነቱ ወደ ቃሉ ተመለስ
 አደራህን አስብ ተመለስ ወደ ኢየሱስ
 ኢየሱስ ፍቅር ነውና ፍቅሩ ይሻላል
 ስለዚህ ተመለስ መመለስ ያወጣል
ኢየሱስ
ተመለሱ ወደ ቃሉ ተመለሱ
ተመለሱ ወደ እውነቱ ተመለሱ
ተመለሱ ወደ ወንጌሉ ተመለሱ
አደራዬን ተወጡ ቃሉን ስበኩ
ኳየር
አባቶቻችን ብዙ መክረው ነበር
ምክራቸውን ችላ ብለን ስንሸራሽር/ስንዞር
ፀጋችንን ተላጭተን እምቅ ኃይላችን ተወስዶብን
ዓለም በላችን ባዶ ሆነ ውስጣችን
 ጌታም ሲመጣ ምን እንሆናለን
 የት ይሁን ፍፃሜ አድረሻችን/መድረሻችን
ኢየሱስ
ተመለሱ ወደ ቃሉ ተመለሱ
ተመለሱ ወደ እውነቱ ተመለሱ
ተመለሱ ወደ ወንጌሉ ተመለሱ
አደራዬን ተወጡ ቃሉን ስበኩ

ኳየር
አንተ የተኛህ ንቃ ንቃ ከእንቅልፍህ ንቃ
ጊዜው ሳይረፍድ ሁሉም ነገር ሳያበቃ
ወደ እውነቱ ወደ ቃሉ ተመለስ
መመለስ ይሻላል ወደ አዳኙ ኢየሱስ
 ያነ ደግሞ ለነፍሳችን እረፍት ይሆናል
 ሰላማችን ይበዛል ለውጥም ይመጣል
ኢየሱስ
ተመለሱ ወደ ቃሉ ተመለሱ
ተመለሱ ወደ እውነቱ ተመለሱ
ተመለሱ ወደ ወንጌሉ ተመለሱ
አደራዬን ተወጡ ቃሉን ስበኩ
ኳየር
ብርሃን ሰጥቶን አስታጥቆን ላከን
ግን የዓለሙን ስንዋስ ብርሃናችን ጠፋብን
ዘይቱም አልቆ ባዶ ክር ይዘናል
ባዶ ክር ደግሞ የት ያደርሰናል?
 የብርሃኑ ንጉስ ሲገለጥ ምን እንመልሳለን
 ምን ይዘን ደግሞ በፊቱ እንቀርባለን
አዝማች
ለውጥ እንሻለን ወንድሜ ተለወጥ
ለውጥ እንሻለን እህቴ ተለወጭ
ለውጥን እንሻለን ወጣቱ ተለወጥ
 የሥጋውን ሃሳብ ማድረግን ትተህ
 ስሜትህን ከማገልገል ወጥተህ
 ወደ እውነቱ ወደ ቃሉ ተመለስ
 አደራህን አስብ ተመለስ ወደ ኢየሱስ
 ኢየሱስ ፍቀር ነውና ፍቅሩ ይሻላል
 ስለዚህ ተመለስ መመለስ ይሻላል
ከዚያም ኳየሩ ከመድረኩ ይርዳል ከዚያም ኢየሱስ እና ደቀመዛሙርቱ በእጃቸው ሻማቸውን ይዘው ከውጭ ይገባሉ ከገቡም በኋላ በዜማ የሚቀጥለውን ከሙዝቃው ጋር ማዘም ይጀምራሉ
ኢየሱስ
አንተ ወጣት አደራ
አንቺ ወጣት አደራ
እናንተ ወጣቶች አደራ
ትውልዱንም አደራ
ወንጌሉንም አደራ
ደቀ መዛሙርት
አደራህን ተቀብለን ወጣን
በምድሩም ሁሉ ላይ ዞረን
የምስራቹን ወንጌል ሰብከን
ትውልዱን በወንጌሉ አድነን
ሕይወታችንን ለአደራህ ሰዋን
ኢየሱስ
እናንተ ታማኝ የሆናችሁ
ለአደራዬም ዋጋ የከፈላችሁ
በምድሩ ሁሉ ላይ የዞራችሁ
ኑ ግቡ ደስታዬ ወዳለበት
ከእኔም ጋር አብረን እንደስት
ከዚያም ሁሉም እጅ በእጅ ተያይዘው ይቆሙና ኢየሱስ በመሃላቸው ይሆናል
ኢየሱስ
አንተ ክርስቲያን አደራ
አንቺ ክርስቲያን አደራ
እናንተ ክርስቲያኖች አደራ
ትውልዱን አደራ
ወንጌሉን አደራ
ደቀ መዛሙርቱ
እኛም ከጌታችን የተቀበልነውን አደራ
ይኸው እንሰጣለን ብለን አደራ
ትውልዱን ለእናንተው አደራ
ወንጌሉንም አደራ
አደራውን ይኸው አደራ
ከዚያም ሻማቸውን በመድረኩ ላይ አድርገው ዝቅ ብለው ይወጣሉ…